Nicholis Louw – Is Dit Net Ek Of Is Als Tos? | Watkykjy
Aah, Nicholis Louw. Ons voorste vertaler van internasionale popliedjies in Afrikaans.
“Net die Een Vir My” waarop (en hier van ek nou ‘n wilde skoot in die donker) Saffas in die Aardvark-nagklub op Vrydagaande in Londen holswaai, is eintlik ‘n Romeense tune genaamd “Dragostea Din Tei”. Gaan soek dit gerus op die internet. Die liedjie handel oor die liefde van die lemmetjiesbook of so iets.
Dan’s daar sy ander treffer, “Hier Naby Jou” – ook ‘n sub-standaard Afrikaanse verwerking van “Here in Your Arms” deur Hellogoodbye. En moenie vergeet van sy populêre cover versions van van Prince se “Purple Rain” en Bon Jovi se “Bed Of Roses” nie.
Nicholis is so oorspronklik soos ‘n halfgesmeerde Rama-broodjie. Maak dit van hom ‘n kunstenaar om liedjies met ‘n lekker beat op te spoor en bloot Afrikaanse woorde daarvoor te skryf? Blykbaar, as jy in aanmerking neem hoe flink sy treffers verkoop. Of moet ons eerder vra wat dit van die ouens maak wat sy plate koop?
Watkykjy staan op 478,593 post views in totaal sedert 1 November, 2019.